གཉིས་གྱད་ཀྱི་འགྱིང་བག་ཚུལ་དུ་བཞུགས༔ ཨོཾ་ཨཱཿཧཱུྃ་མཧཱ་གུ་རུ་སརྦ་སིདྡྷི་ཧཱུྃ༔ ཧཱུྃ་བདག་ཉིད་མཧཱ་གུ་རུར་གསལ་

༄༅༔ ༔བ་ཡི༔ རྩ་ནང་ལྷ་ཡི་དཀྱིལ་འཁོར་བསྒོམ་པ་ནི༔ ཀླད་པ་དུང་ཁང་རྩ་ཡི་འཁོར་ལོ་ལ༔ དབུས་ཀྱི་ཞིང་ཆེན་བསྣོལ་བའི་གདན་སྟེང་དུ༔
བཅོམ་ལྡན་ཡུམ་ཆེན་བཛྲ་ཌཱ་ཀི་མ༔ དཀར་མོ་ཞལ་གཅིག་ཕྱག་གཉིས་འགྱིང་བག་ཅན༔ ཕྱག་གཉིས་གཡས་གཡོན་རྡོ་རྗེ་ཐོད་པ་བསྣམས༔ དཔལ་ཆེན་རྡོ་རྗེ་རིགས་ཀྱི་
དཔའ་བོ་ནི༔ དཀར་པོ་ཞལ་གཅིག་ཕྱག་གཉིས་ཡུམ་ལ་འཁྲིལ༔ ཕྱི་རིམ་རྩ་འདབ་སུམ་ཅུ་རྩ་གཉིས་ལ༔ གཙོ་བོ་ཡབ་ཡུམ་ལྟ་བུའི་ལྷ་རྣམས་བསྐྱེད༔ ཧཱུྃ་མགྲིན་པ་
ལོངས་སྤྱོད་འཁོར་ལོའི་རྩ་འདབ་ལ༔ དབུས་སུ་རིན་ཆེན་འབར་བའི་གདན་སྟེང་དུ༔ བཅོམ་ལྡན་ཡུམ་ཆེན་རཏྣ་ཌཱ་ཀི་མ༔ སེར་མོ་ཞལ་གཅིག་ཕྱག་གཉིས་བརྐྱང་བསྐུམ་

བཞུགས༔ ཕྱག་གཉིས་རིན་ཆེན་འབར་བའི་ཐོད་པ་བསྣམས༔ ཡབ་ནི་རིན་ཆེན་རིགས་ཀྱི་དཔའ་བོ་སྟེ༔ སེར་པོ་ཞལ་གཅིག་ཕྱག་གཉིས་ཡུམ་ལ་འཁྲིལ༔ ཕྱི་རིམ་རྩ་ཡི་འདབ་མ་བཅུ་དྲུག་ལ༔ ཡབ་ཡུམ་
གཉིས་དང་མཐུན་པའི་ལྷ་ཚོགས་བཞུགས༔ ཧཱུྃ༔ སྙིང་ཁ་དྲན་པ་བཀོད་པའི་རྩ་འདབ་ལ༔ ཙིཏྟ་རིན་ཆེན་ཟུར་བརྒྱད་ཕོ་བྲང་དུ༔ རང་གསལ་ཉི་མ་ཟླ་བའི་གདན་སྟེང་དུ༔ ཐོག་མའི་སངས་རྒྱས་ཀུན་ཏུ་
བཟང་པོ་བཞུགས༔ སྐུ་མདོག་མཐིང་ནག་ཕྱག་གཉིས་མཉམ་བཞག་མཛད༔ ཀུན་ཏུ་བཟང་མོ་མཐིང་ཀ་ཡབ་ལ་འཁྱུད༔ ཕྱི་རིམ་རྩ་འདབ་བརྒྱད་ཀྱི་གདན་སྟེང་དུ༔ ཡབ་ཡུམ་གཉིས་དང་མཐུན་པའི་ལྷ་
ཚོགས་བསྒོམ༔ ཧཱུྃ༔ ལྟེ་བ་སྐྱེད་བྱེད་རྩ་ཡི་འཁོར་ལོ་ལ༔ དབུས་སུ་མ་ཆགས་པདྨའི་གདན་སྟེང་དུ༔ བཅོམ་ལྡན་ཡུམ་ཆེན་པདྨ་ཌཱ་ཀི་མ༔ དམར་གསལ་ཕྱག་གཉིས་པདྨ་ཐོད་པ་བསྣམས༔ པདྨ་རིགས་
ཀྱི་དཔའ་བོ་ཡབ་ལ་འཁྲིལ༔ ཕྱི་རིམ་རྩ་འདབ་དྲུག་ཅུ་རྩ་བཞིའི་སྟེང་༔ གཙོ་བོ་ཡབ་ཡུམ་ལྟ་བུའི་ལྷ་ཚོགས་བསྒོམ༔ ཧཱུྃ༔ གསང་གནས་བདེ་བ་མྱོང་བྱེད་འཁོར་ལོ་ལ༔ དབུས་སུ་རྡོ་རྗེ་རྒྱ་གྲམ་བསྣོལ་
བའི་ཁྲི༔ དེ་སྟེང་ཡུམ་ཆེན་ཀརྨ་ཌཱ་ཀི་མ༔ ལྗང་གུ་གཡས་གཡོན་རལ་གྲི་ཐོད་པ་བསྣམས༔ ལས་ཀྱི་རིགས་ཀྱི་དཔའ་བོ་ཡུམ་ལ་འཁྲིལ༔ ཕྱི་རིམ་རྩ་བའི་འདམ་མ་བཞི་ཡི་སྟེང༔ གཙོ་འཁོར་ཡབ་ཡུམ་

༄༅༔ ༔ལྷ་ཚོགས་དེ་རྣམས་ཀྱང་༔ འཕྲིན་ལས་བཞི་ཡི་ཁ་དོག་སོ་སོ་ལ༔ ཡབ་ཡུམ་སྐུ་མདོག་ཕྱག་མཚན་ཚུལ་མཐུན་པ༔ རིན་ཆེན་རྒྱན་དང་རུས་པའི་རྒྱན་དྲུག་གསོལ༔ ཞབས་གཉིས་
གཡས་བརྐྱངས་གཡོན་བསྐུམས་སྟབས་སུ་བཞུགས༔ ཧཱུྃ༔ སྤྱི་བོའི་གཙུག་ནས་རྐང་པའི་མཐིལ་ཡན་ཆད༔ རྩ་ཆེན་རྩ་ཕྲན་གྲངས་ལས་འདས་པའི་ནང་༔ མཁའ་འགྲོ་ཡབ་ཡུམ་བསམ་གྱིས་མི་ཁྱབ་པ༔
ཏིལ་གྱི་གང་བུ་ཁ་ཕྱེ་ལྟ་བུར་གནས༔ རང་བཞིན་གནས་པ་གསལ་བཏབ་བསྒོམ་པར་བྱ༔ མ་ཧཱུྃ་ཧ་རི་ནི་ས་ར་ཙ་ཧྲི་ཡ་ཧཱུྃ་ཧཱུྃ༔ ཧཱུྃ༔ ཕོ་བྲང་རྩ་ཡི་འཁོར་ལོའི་འོད་ཟེར་ལས༔ ཡེ་ཤེས་སྤྲུལ་པའི་ལྷ་ཚོགས་
རང་བྱུང་གསལ༔ སྤྱི་གཙུག་ཚངས་པའི་བུ་ག་རྩ་འདབ་བཞི༔ དེ་སྟེང་ཉི་ཟླ་པདྨའི་རིགས་ཀྱི་གདན༔ བཅོམ་ལྡན་མགོན་པོ་རྡོ་རྗེ་ཚེ་དཔག་མེད༔ སྐུ་མདོག་དཀར་པོ་རིན་ཆེན་རྒྱན་གྱིས་མཛེས༔ ཕྱག་
གཡས་སྐྱབས་སྦྱིན་གཡོན་པ་བུམ་པ་བསྣམས༔ ཞབས་གཉིས་སྐྱིལ་ཀྲུང་རྡོ་རྗེའི་གདན་ལ་བཞུགས༔ ཤར་དུ་རྣམ་པར་སྣང་མཛད་ཚེ་ཡི་བདག༔ ཕྱག་ན་རིན་ཆེན་དངུལ་གྱི་བུམ་པ་བསྣམས༔ ལྷོ་རུ་རིན་
ཆེན་འབྱུང་ལྡན་ཚེ་ཡི་བདག༔ ཕྱག་ན་རིན་ཆེན་མཐིང་གི་བུམ་པ་བསྣམས༔ ནུབ་ན་སྣང་བ་མཐའ་ཡས་ཚེ་ཡི་བདག༔ ཕྱག་ན་རིན་ཆེན་ཟངས་ཀྱི་བུམ་པ་བསྣམས༔ བྱང་ན་དོན་ཡོད་གྲུབ་པ་ཚེ་ཡི་བདག༔

ཕྱག་ན་ཨིནྡྲ་ནི་ལའི་བུམ་པ་བསྣམས༔ རིགས་ལྔ་ཡབ་ཡུམ་ཁ་དོག་བཀྲག་མདངས་གསལ༔ ཧཱུྃ་ཨོཾ་སྭ་ཨཾ་ཧཾ༔ ཚེ་ཀུ་རུ་ཛྙཱ་ན་པཉྩ་བཛྲ་སཏྭ་ཧཱུྃ༔ བཻ་རོ་ཙ་ན་ཨཱོཾ༔ རཏྣ་མ་ལེ་ཏྲཾ༔ པདྨ་དྷ་ར་ཧྲཱི༔ ཀརྨ་དྷ་
ར་ཧ༔ ཧྲཱིཿ པདྨ་འདབ་བཞི་ཕྱིའི་ཟེའུ་འབྲུ་ལ༔ ཤར་དུ་སྤྲུལ་སྐུ་དགའ་རབ་རྡོ་རྗེ་ནི༔ སྐུ་མདོག་དཀར་པོ་རྡོ་རྗེ་དྲིལ་བུ་བསྣམས༔ ལྷོ་རུ་དམ་པའི་རིག་འཛིན་རྒྱལ་པོ་ཛ༔ སྐུ་མདོག་དཀར་པོ་ཕྱག་ན་གླེགས་
བམ་བསྣམས༔ ནུབ་ཏུ་རིག་འཛིན་ཤྲཱི་སིངྷ་ནི༔ དམར་གསལ་པདྨའི་མདོག་ཅན་མཉམ་གཞག་མཛད༔ བྱང་དུ་རིག་འཛིན་བདག་པོ་རྡོ་རྗེ་ཆོས༔ ཕྱག་གཉིས་ཐུགས་ཁར་བསྣོལ་ནས་རྡོར་དྲིལ་འཛིན༔
མོས་གུས་དད་པས་རིགས་བདག་ལྷ་རྣམས་བསྒོམ༔ ཧཱུྃ༔ དུང་ཁང་སྐུ་ཡི་འཁོར་ལོའི་རང་འོད་ལས༔ དབུ་ཡི་གཡས་ཕྱོགས་ཨེ་ཡི་དཀྱིལ་འཁོར་དུ༔ ཆུ་གླང་པདྨ་ཉི་ཟླའི་གདན་སྟེང་དུ༔ ཁྲོ་བོའི་རྒྱལ་པོ་
འཇམ་དཔལ་གཤིན་རྗེ་གཤེད༔ མཐིང་ནག་ཞལ་གསུམ་ཕྱག་དྲུག་ཞབས་བཞི་བསྒྲད༔ གཡས་དཀར་གཡོན་དམར་དབུས་མཐིང་རྔམ་པའི་ཞལ༔ ཕྱག་གཡས་རལ་གྲི་འཁོར་ལོ་དགྲ་སྟྭ་བསྣམས༔ གཡོན་
པ་སྡིགས་མཛུབ་མདུང་དང་བན་དམར་བསྣམས༔ རྡོ་རྗེའི་གཤོག་པ་གདེངས་ནས་བརྐྱང་བསྐུམ་བཞུགས༔ དུར་ཁྲོད་རྒྱན་གྱིས་སྐུ་ལ་ལེགས་པར་བརྒྱན༔ སྦྱོར་བའི་ཡུམ་མཆོག་བེ་ཏ་ལི་དང་འཁྲིལ༔

༄༅༔ ༔གཡོན་ན་སྒྲོལ་བྱེད་ཨེ་ཀ་ཛ་ཏི་མ༔ སྨུག་ནག་ཏྲི་ཤུལ་རྩེ་གསུམ་བྷན་དྷ་བསྣམས༔ ཤར་ཕྱོགས་འཁོར་ལོ་འབར་བའི་རྩིབས་སྟེང་དུ༔ གསོད་བྱེད་ཡ་མ་ར་ཛ་སྐུ་མདོག་མཐིང༔
གཡས་པ་འཁོར་ལོ་གཡོན་པ་དགྲ་སྟྭ་བསྣམས༔ ནག་མོ་རལ་གཅིག་གདུང་ཁྲག་ཡབ་ལ་སྟོབ༔ ལྷོ་ཕྱོགས་འཁོར་ལོ་འབར་བའི་རྩིབས་སྟེང་དུ༔ མྱོས་བྱེད་འབར་བ་སྐུ་མདོག་སེར་ནག་བརྔམས༔ གཡས་
པ་བེ་ཅོན་གཡོན་པ་དགྲ་སྟྭ་བསྣམས༔ གཏུམ་མོ་དུག་ཧྲུལ་ནག་མོ་ཐོད་ཁྲག་སྟོབ༔ ནུབ་ཀྱི་རྩིབས་ལ་ཨཱརྻ་མ་རུ་རྩེ༔ གཡས་པ་ཐོད་ཁྲག་གཡོན་པ་དབྱུག་ཐོ་བསྣམས༔ ཁྲོ་མོ་འོད་ཟེར་ཅན་མ་དུང་ཁྲག་
སྟོབ༔ བྱང་གི་རྩིབས་སྟེང་རལ་པ་ཚལ་དགུ་ནི༔ ལྗང་ནག་ཕྱག་གཉིས་གཏུན་ཤིང་མདུང་མར་བསྣམས༔ ནག་མོ་རེ་མ་ཏི་ནི་དུང་ཁྲག་སྟོབ༔ དེ་ཡི་ཕྱི་རོལ་ཕྱོགས་སྐྱོང་བཅུ་གཉིས་དང༔ སྒོ་སྐྱོང་བཀའ་
སྲུང་དཀྱིལ་འཁོར་རྫོགས་པར་བསྒོམ༔ ཧཱུྃ༔ དབུ་ཡི་གཡོན་ཕྱོགས་པདྨ་འདབ་གཞིའི་སྟེང་༔ སྐུ་ཡི་རིག་འཛིན་འཇམ་དཔལ་བཤེས་གཉེན་ནི༔ གསང་གོས་མཐིང་ནག་བེར་དང་ཆོས་གོས་མནབས༔
གཡས་པ་བེ་ཅོན་གཡོན་པ་སྡིགས་མཛུབ་མཛད༔ ཞབས་གཉིས་རྡོ་རྗེ་སྐྱིལ་ཀྲུང་མཛད་དེ་བཞུགས༔ དེ་ཡི་ཕྱི་རིམ་པདྨ་འདབ་བཞི་ལ་༔ འཇམ་དཔལ་གཤིན་རྗེ་གཤེད་པོ་གྲུབ་པ་ཡི༔ སྐུ་ཡི་རིག་འཛིན་

ཐམས་ཅད་བསྐྱེད་པར་བྱ༔ ཨོཾ་ཨ་ཀྲོ་ཏེ་ཀ་ཡ་མནྟ་ཀ་ཧ་ན་མ་ཐ་བྷན་ཛ་ཧཱུྃ་ཕཊ༔ ཧཱུྃ༔ མགྲིན་པའི་འཁོར་ལོ་གསུང་གི་འོད་ཟེར་ལས༔ ལྗགས་སྟེང་ཧྲཱི་ལས་འོད་ཟེར་འཕྲོས་པ་ལས༔ ནུབ་ཕྱོགས་ལྗགས་ཀྱི་
ཐད་དུ་ཟླ་གམ་དཀྱིལ༔ ཀླུ་བརྒྱད་པདྨ་ཉི་མའི་གདན་སྟེང་དུ༔ དཔལ་ཆེན་གསུང་མཆོག་པདྨ་དབང་ཆེན་སྐུ༔ དམར་ནག་ཞལ་གསུམ་ཕྱག་དྲུག་ཞབས་བཞི་བགྲད༔ གཡས་དཀར་གཡོན་སྔོ་དབུས་དམར་
རྔམ་པའི་ཞལ༔ གཡས་པ་རྡོ་རྗེ་ཁ་ཊྭཱཾ་སྦྲུལ་ཞགས་བསྣམས༔ གཡོན་པ་དྲིལ་བུ་བན་དམར་ལྕགས་སྒྲོག་བསྣམས༔ ཁྱུང་གཤོག་གདེངས་ནས་བརྐྱང་བསྐུམ་ཚུལ་དུ་བཞུགས༔ པདྨ་གཟི་ལྡན་ཡུམ་ཆེན་སྐུ་
ལ་འཁྲིལ༔ དུར་ཁྲོད་ཆས་ཀྱིས་སྐུ་ལ་ལེགས་པར་བརྒྱན༔ ཤར་ཕྱོགས་འཁོར་ལོ་འབར་བའི་རྩིབས་སྟེང་དུ༔ རྡོ་རྗེ་དབང་ཆེན་སྐུ་མདོག་དཀར་པོ་ནི༔ གཡས་པ་རྡོ་རྗེ་གཡོན་པ་དུང་དམར་བསྣམས༔ རྡོ་རྗེ་
དབང་ཕྱུག་ཡབ་ལ་དུང་ཁྲག་སྟོབ༔ ལྷོ་རུ་རིན་ཆེན་དབང་ཕྱུག་སྐུ་མདོག་སེར༔ གཡས་པ་རིན་ཆེན་གཡོན་པ་དུང་དམར་བསྣམས༔ རིན་ཆེན་དབང་ཕྱུག་ཡབ་ལ་དུང་ཁྲག་སྟོབ༔ ནུབ་ཏུ་པདྨ་དབང་ཆེན་སྐུ་
མདོག་དམར༔ གཡས་པ་པདྨ་གཡོན་པ་དུང་དམར་བསྣམས༔ པདྨ་དབང་ཕྱུག་ཡབ་ལ་དུང་ཁྲག་སྟོབ༔ བྱང་དུ་ཀརྨ་དབང་ཆེན་སྐུ་མདོག་ལྗང་༔ གཡས་པ་རྒྱ་གྲམ་གཡོན་པ་དུང་དམར་བསྣམས༔ ཀརྨ་

༄༅༔ ༔དབང་ཕྱུག་ཡབ་ལ་དུང་ཁྲག་སྟོབ༔ ཕྱི་རིམ་ཟིལ་གནོན་ཁྲོ་བོ་ཡབ་ཡུམ་བརྒྱད༔ སྒོ་སྐྱོང་བཀའ་སྲུང་ཐམས་ཅད་རྫོགས་པར་བསྒོམ༔ ཧཱུྃ༔ དེ་ཡི་གཡོན་དུ་པདྨ་འདབ་བཞིའི་
སྟེང་༔ གསུང་གི་རིག་འཛིན་ནཱ་ག་ཛུ་ན་ནི༔ དབང་གི་གསང་གོས་དམར་པོ་ཆོས་གོས་མནབས༔ ཕྱག་གཉིས་གསེག་ཤང་བདུད་རྩིའི་ལྷུང་བཟེད་བསྣམས༔ དེ་ཕྱི་རིམ་པདྨ་འདབ་བཞི་ལ༔ དབང་ཆེན་གྲུབ་
པའི་རིག་འཛིན་ཐམས་ཅད་བསམ༔ ཨཱོཾ་པདྨ་ཏ་ཀྲིཏ་བཛྲ་ཀྲོ་ཏ་ཧ་ཡ་གྲི་ཝ་ཧཱུ་ལུ་ཧཱུ་ལུ་ཧཱུྃ་ཕཊ༔ ཧཱུྃ༔ ཀུན་ཏུ་བཟང་པོ་ཐུགས་ཀྱི་འོད་ཟེར་ལ༔ ཐུགས་ཀའི་ཐད་དུ་འབར་བ་ཁྲོ་བའི་དལ༔ རུ་ཏྲ་ཕོ་མོ་ཉི་ཟླ་
པདྨའི་སྟེང་༔ བཅོམ་ལྡན་དཔལ་ཆེན་བཛྲ་ཧེ་རུ་ཀ༔ མཐིང་ནག་ཞལ་གསུམ་ཕྱག་དྲུག་ཞབས་བཞི་བསྒྲད༔ གཡས་དཀར་གཡོན་དམར་དབུས་མཐིང་རྔམ་པའི་ཞལ༔ གཡས་པ་རྡོ་རྗེ་ཁ་ཊྭཱཾ་རྔེའུ་ཆུང་
བསྣམས༔ གཡོན་པ་དྲིལ་བུ་བན་དམར་རྒྱུ་ཞགས་བསྣམས༔ རྡོ་རྗེ་གཤོག་གདེངས་བརྐྱང་བསྐུམ་ཚུལ་དུ་བཞུགས༔ དུར་ཁྲོད་ཆས་ཀྱིས་སྐུ་ལ་ལེགས་པར་བརྒྱན༔ ཡུམ་ཆེན་ཀྲོ་ཏི་ཤྭ་རི་སྐུ་ལ་འཁྲིལ༔
ཤར་གྱི་རྩིབས་སྟེང་བུདྡྷ་ཧེ་རུ་ཀ༔ སྨུག་ནག་ཕྱག་གཉིས་རྡོ་རྗེ་རྒྱུ་ཞགས་བསྣམས༔ བུདྡྷ་ཀྲོ་ཏི་ཤྭ་རི་དུང་དམར་སྟོབ༔ ལྷོ་ཡི་རྩིབས་སྟེང་རཏྣ་ཧེ་རུ་ཀ༔ སེར་ནག་ཕྱག་གཉིས་རིན་ཆེན་གཞོང་པ་བསྣམས༔

རཏྣ་ཀྲོ་ཏི་ཤྭ་རི་དུང་དམར་སྟོབ༔ ནུབ་ཀྱི་རྩིབས་སྟེང་པདྨ་ཧེ་རུ་ཀ༔ དམར་ནག་ཕྱག་གཉིས་པདྨ་ཏི་ར་བསྣམས༔ པདྨ་ཀྲོ་ཏི་ཤྭ་རི་དུང་དམར་སྟོབ༔ བྱང་གི་རྩིབས་སྟེང་ཀརྨ་ཧེ་རུ་ཀ༔ ལྗང་ནག་ཕྱག་
གཉིས་རྒྱ་གྲམ་དྲིལ་བུ་བསྣམས༔ ཀརྨ་ཀྲོ་ཏི་ཤྭ་རི་དུང་དམར་སྟོབ༔ ཀེའུ་རི་ཁྲོ་མོ་བརྒྱད་དང་སིང་ཧ་བརྒྱད༔ སྒོ་སྐྱོང་བཀའ་སྲུང་ཐམས་ཅད་རྫོགས་པར་བསྒོམ༔ དེ་ཡི་གཡོན་དུ་པདྨ་འདབ་བཞིའི་སྟེང་༔
ཐུགས་ཀྱི་རིག་འཛིན་ཆེན་པོ་ཧཱུྃ་ཀ་ར༔ ཐུགས་ཀྱི་གསང་གོས་དཀར་པོ་ཆོས་གོས་མནབས༔ ཕྱག་གཡས་རྡོ་རྗེ་དྲིལ་བུ་ཐུགས་ཀར་འཛིན༔ དེ་ཡི་ཕྱོགས་བཞིར་ཡང་དག་གྲུབ་པ་ཡི༔ རིག་འཛིན་ཐམས་ཅད་
མོས་པས་བསྐྱེད་པར་བྱ༔ ཨོཾ་རུ་ལུ་རུ་ལུ་ཧཱུྃ་བྷྱོ་ཧཱུྃ༔ ཧཱུྃ༔ གཉིས་མེད་བྱང་ཆུབ་སེམས་ཀྱི་སྲོག་རྩའི་འོད༔ ཐུགས་ཀའི་ཐད་དུ་འབར་བའི་དཀྱིལ་འཁོར་གསལ༔ ཆེ་བའི་གདན་བརྒྱད་བསྣོལ་བའི་ཁྲི་སྟེང་
དུ༔ བཅོམ་ལྡན་དཔལ་ཆེན་ཆེ་མཆོག་ཧེ་རུ་ཀ༔ མཐིང་ནག་ཞལ་གཅིག་ཕྱག་གཉིས་རྔམ་པའི་ཞལ༔ ཕྱག་གཡས་རྡོ་རྗེ་གཡོན་པ་ཐོད་ཁྲག་བསྣམས༔ རྡོ་རྗེའི་གཤོག་པ་གདེངས་ནས་ཟིལ་གྱིས་གནོན༔
དཔལ་གྱི་ཆས་བརྒྱད་དུར་ཁྲོད་རྒྱན་གྱིས་མཛེས༔ ཞབས་གཉིས་གཡས་བརྐྱང་གཡོན་བསྐུམ་ཚུལ་དུ་བཞུགས༔ ཡུམ་ཆེན་ཁྲོ་མོ་གནམ་ཞལ་སྐུ་མདོག་མཐིང་༔ ཕྱག་གཡས་རྩེ་གསུམ་ཐོགས་ནས་གཙོ་ལ་

༄༅༔ ༔འཁྱུད༔ གཡོན་པ་དུང་ཁྲག་དམར་གྱིས་བཀང་ནས་སྟོབ༔ རིགས་ལྔས་དབུ་རྒྱན་དུར་ཁྲོད་རྒྱན་དུ་གསོལ༔ རབ་འཇིགས་དུར་ཁྲོད་འབར་བའི་ཀློང་ན་བཞུགས༔ ཤར་གྱི་རྩིབས་
སྟེང་རཀྴ་ཧེ་རུ་ཀ༔ སྨུག་ནག་ཕྱག་གཉིས་འཁོར་ལོ་ཐོད་ཁྲག་བསྣམས༔ ཞབས་གཉིས་བརྐྱང་བསྐུམ་འགྱིང་བག་སྟབས་སུ་བཞུགས༔ རཀྴ་ཀྲོ་ཏི་ཤྭ་རི་ཡབ་ལ་འཁྱུད༔ ལྷོ་ཡི་རྩིབས་སྟེང་གྷུ་ཡ་ཧེ་རུ་ཀ༔
སེར་ནག་ཕྱག་གཉིས་རིན་ཆེན་ཐོད་ཁྲག་བསྣམས༔ གྷུ་ཡ་ཀྲོ་ཏི་ཤྭ་རི་ཡབ་ལ་འཁྱུད༔ ནུབ་ཀྱི་རྩིབས་སྟེང་བྷི་ཤྭ་ཧེ་རུ་ཀ༔ དམར་ནག་ཕྱག་གཉིས་པདྨ་ཐོད་ཁྲག་བསྣམས༔ བྷི་ཤྭ་ཀྲོ་ཏི་ཤྭ་རི་ཡབ་ལ་འཁྲིལ༔
བྱང་གི་རྩིབས་སྟེང་ཡཀྴ་ཧེ་རུ་ཀ༔ ལྗང་ནག་ཕྱག་གཉིས་རྒྱ་གྲམ་ཐོད་ཁྲག་བསྣམས༔ ཡཀྴ་ཀྲོ་ཏི་ཤྭ་རི་ཡབ་ལ་འཁྲིལ༔ ཐམས་ཅད་དུར་ཁྲོད་རྒྱན་ལྡན་འགྱིང་བག་བཞུགས༔ ཕྱི་རིམ་དྲེགས་པ་འདུལ་བའི་
ཁྲོ་བོ་བཅུ༔ ཏ་ཀྲིཏ་སྒོ་སྐྱོང་ཕོ་ཉ་སྲུང་མར་བཅས༔ ཆེ་མཆོག་བདུད་རྩི་ཡོན་ཏན་ལྷ་ཚོགས་བསྒོམ༔ ཧཱུྃ༔ དེ་ཡི་གཡོན་དུ་པདྨ་འདབ་བཞིའི་སྟེང་༔ རིག་འཛིན་མཁས་པ་བྷི་མ་མི་ཏྲ་ནི༔ བརྗིད་པའི་ཚུལ་
འཛིན་ན་བཟའ་ཆོས་གོས་གསོལ༔ ཕྱག་གཉིས་མཉམ་བཞག་བདུད་རྩིའི་བུམ་པ་འཛིན༔ དེ་ཡི་ཕྱི་རིམ་པདྨ་འདབ་བཞི་ལ༔ བདུད་རྩི་སྨན་གྱི་རིག་འཛིན་ཐམས་ཅད་བསྐྱེད༔ ཨོཾ་བཛྲ་མཧཱ་ཤྲཱི་ཧེ་རུ་ཀ༔

བཛྲ་མཧཱ་ཀྲོ་ཏི་ཤྭ་རི་ཧཱུྃ་ཕཊ༔ ཧཱུྃ༔ ལྟེ་བ་སྲིད་པའི་འཁོར་ལོའི་ཕྱི་རིམ་དུ༔ འབར་བའི་དཀྱིལ་འཁོར་འོད་ཀྱི་ཐིག་ལེ་ལ༔ རུ་ཏྲ་པདྨ་ཉི་ཟླའི་གདན་སྟེང་དུ༔ བཅོམ་ལྡན་དཔལ་ཆེན་རྡོ་རྗེ་གཞོན་ནུའི་སྐུ༔
མཐིང་ནག་ཞལ་གསུམ་ཕྱག་དྲུག་ཞབས་བཞི་བགྲད༔ གཡས་དཀར་གཡོན་དམར་དབུས་མཐིང་རྔམ་པའི་ཞལ༔ གཡས་གཉིས་རྡོ་རྗེ་རྩེ་དགུ་རྩེ་ལྔ་བསྣམས༔ གཡོན་གཉིས་མེ་དཔུང་འབར་བ་ཁ་ཊྭཱཾ་ག༔ ཐ་
མ་གཉིས་ཀྱིས་རི་རབ་ཕུར་བུ་འདྲིལ༔ རྡོ་རྗེའི་གཤོག་གདེངས་ཞབས་གཉིས་བརྐྱང་བསྐུམ་བཞུགས༔ དུར་ཁྲོད་ཆས་ཀྱིས་སྐུ་ལ་ལེགས་པར་བརྒྱན༔ འཁོར་ལོ་རྒྱས་འདེབས་ཡུམ་ཆེན་སྐུ་ལ་འཁྲིལ༔ ཤར་
གྱི་རྩིབས་སྟེང་བུདྡྷ་ཀཱི་ལ་ཡ༔ དཀར་པོ་ཕྱག་གཉིས་ཕུར་པ་ཐོད་པ་བསྣམས